ค้นหาความสุขในตัวคุณ ทำตัวร่าเริง เพิ่มความร่าเริงในทุกๆ วัน
การเป็นคนร่าเริงนั้นไม่ใช่ว่าจู่ๆ อยากเป็นก็เป็นได้ ในการที่จะส่งต่อความร่าเริงไปยังผู้อื่นนั้น คุณจะต้องรักชีวิตของคุณจริงๆ หมายความว่าคุณจะต้องค้นหาและทำกิจกรรมที่คุณปรารถนาอยากจะทำจริงๆ  เขียนรายการช่วงเวลาในชีวิตที่คุณรู้สึกดื่มด่ำไปกับความสุข เขียนรายละเอียดออกมาให้ได้มากที่สุดเท่าที่จะทำได้ เขียนว่าคุณอยู่กับใครในตอนนั้น คุณอยู่ในร่มหรือกลางแจ้ง คุณกำลังทำกิจกรรมอะไร และอาจจะถึงขั้นว่าอุณหภูมิเป็นอย่างไร แต่ละคนจะมีรายละเอียดเหล่านี้ไม่เหมือนกัน เพราะฉะนั้นคุณต้องเขียนรายละเอียดเหล่านั้นออกมาให้ได้มากที่สุด จากนั้นให้หาแนวโน้มในรายละเอียด คุณมีความสุขที่สุดเวลาที่คุณอยู่ในที่แจ้งท่ามกลางธรรมชาติหรือเปล่า หรือเวลาที่คุณถูกรายล้อมไปด้วยคนที่ท้าทายคุณ สังเกตว่าสถานการณ์แบบไหนที่ทำให้เกิดความสุขมากที่สุด จากนั้นให้พยายามส่งต่อสถานการณ์นี้ให้คนอื่นๆ ใช้เวลาภายใต้สภาพแวดล้อมแบบนั้นให้ได้มากที่สุด แล้วความร่าเริงจะกลายเป็นธรรมชาติของคุณก่อนที่คุณจะรู้ตัวด้วยซ้ำ ถ้าคุณคิดถึงความปรารถนาของตัวเองแต่ก็ยังไม่มีอะไรโผล่ขึ้นมาในหัว คุณอาจจะต้องใช้เวลาและความพยายามในส่วนนี้ของคุณสักหน่อย แน่ใจได้เลยว่าทุกคนมีโอกาสที่จะมีความปรารถนาได้แน่นอน ลองทำกิจกรรมหลายๆ อย่างและลองอยู่ในหลายๆ สถานการณ์จนกว่าความปรารถนาจะเริ่มปรากฏตัว การจะเป็นคนร่าเริงได้นั้นต้องอาศัยความสบายใจที่ได้เป็นตัวของตัวเอง คุณไม่เหมือนใครเพราะคุณมีอุปนิสัย จุดแข็ง และจุดที่ต้องปรับปรุงของตัวเอง ภูมิใจในความสามารถของตัวเองและพยายามมีความสุขกับสิ่งที่คุณเป็น อย่าพยายามที่จะสมบูรณ์แบบ แต่ให้คิดว่าตัวคุณและชีวิตของคุณเป็นสิ่งที่ต้องพัฒนาไปเรื่อยๆ จะดีกว่า วิธีนี้จะทำให้คุณยอมรับตัวเองได้ง่ายขึ้น มนุษย์มีความซับซ้อน แม้แต่คนที่ดูเหมือนจะร่าเริงส่วนใหญ่ในบางวันก็ต้องประสบกับอารมณ์ที่หลากหลายตลอดทั้งวัน อย่าพยายามบังคับให้ตัวเองรู้สึกมีความสุขตลอดเวลา  บางครั้งคุณก็อาจจะตระหนักได้ว่า การเป็นคนร่าเริงไม่ใช่สิ่งที่คุณจะทำได้ในเวลานั้น ซึ่งไม่ใช่เรื่องผิดแต่อย่างใด สิ่งสำคัญที่สุดก็คือการที่คุณได้เรียนรู้ที่จะยอมรับอารมณ์ของตัวเอง เรียนรู้ที่จะรับมือกับสิ่งที่คุณรู้สึก แทนที่จะพยายามสนใจแต่อารมณ์ที่คุณคิดว่าเป็นอารมณ์ที่เป็นบวกมากที่สุด เช่น ถ้าคุณโกรธใครสักคน อย่าพยายามปฏิเสธความรู้สึกเหล่านั้นเพราะว่าความโกรธเป็นสิ่ง "ไม่ดี" แต่ให้ยอมรับความโกรธของตัวเอง และคิดว่าทำอย่างไรคุณถึงจะรู้สึกดีขึ้นหรือให้อภัยคนนั้นได้ ถ้าคุณมีวันแย่ๆ ก็ให้รับรู้ว่าตัวเองกำลังมีวันแย่ๆ คุณไม่ควรเพิกเฉยความจริงข้อนั้นและพยายามทำเป็นมีความสุขต่อไป จากนั้นหลังจากที่คุณยอมรับแล้วว่าคุณกำลังประสบกับวันแย่ๆ ให้มองหาสิ่งดีๆ และคิดหาวิธีที่จะทำให้สถานการณ์ดีขึ้น  เช่น สมมุติว่าคุณถูกปลดจากงาน คุณก็อาจจะรู้สึกไม่ดีเท่าไหร่ และมันก็โอเคถ้าคุณจะยอมรับว่าตัวเองรู้สึกไม่ดี แต่หลังจากที่ความช็อกในช่วงแรกหายไป ให้เริ่มคิดหาวิธีที่จะทำให้สถานการณ์ดีขึ้น เขียนแผนเพื่อลงทะเบียนว่างงานและเพื่อหางานใหม่ ไม่แน่ว่านี่อาจจะเป็นโอกาสที่คุณจะได้เจองานที่คุณชอบมากกว่าก็ได้ วิธีนี้จะช่วยให้คุณยอมรับธรรมชาติที่ซับซ้อนของชีวิตได้ การทำเป็นร่าเริงอาจไม่ได้ดีอย่างที่คุณคิด เพราะคนอื่นมักจะจับความขัดแย้งของสิ่งที่คุณต้องการจะสื่อได้จากภาษากายและสีหน้าของคุณ เพราะฉะนั้นวิธีที่ดีที่สุดก็คือ ปล่อยให้อารมณ์ต่างๆ ไหลผ่านตัวคุณ ไม่ว่ามันจะเป็นอารมณ์แบบไหนก็ตาม ในขณะเดียวกันก็อย่าวิตกกังวลกับอารมณ์ใดอารมณ์หนึ่งจนเกินไป แต่ให้พยายามเรียนรู้ว่าทำไมคุณถึงรู้สึกแบบนั้นแทน เช่น ถ้าคุณโกรธ นั่นก็อาจจะเป็นเพราะว่าคุณรู้สึกอึดอัดและไม่รู้ว่าจะแสดงออกอย่างไร หรือคุณอาจจะตั้งความหวังที่สูงเกินจริงในสถานการณ์ที่คุณกำลังเผชิญ แรกๆ มันอาจจะไม่ง่าย แต่การพยายามที่จะเชื่อมโยงอารมณ์ของคุณกับสิ่งที่กำลังเกิดขึ้นในช่วงเวลานั้นอยู่เสมอจะทำให้คุณเรียนรู้ที่จะควบคุมมันได้ ประสบการณ์เชิงลบส่งผลกระทบที่ยาวนานต่อการทำงานของสมองและความสามารถในการควบคุมอารมณ์ของเรา รวมถึงเหตุการณ์เลวร้ายในอดีตและภาวะซึมเศร้าเป็นเวลานานด้วย เหตุการณ์ในอดีตเหล่านี้ทำให้คุณเป็นคนร่าเริงได้ยาก  แต่ก็ไม่ได้หมายความว่าคุณถูกอดีตควบคุมไปเสียทั้งหมด สมองและร่างกายของเรามีความยืดหยุ่นในส่วนนี้ ซึ่งทำให้เราสามารถ  ข้ามผ่านประสบการณ์เชิงลบ และสร้างความเปลี่ยนแปลงใหม่ที่เป็นบวกต่อวิธีการทำงานของจิตใจ เมื่อเวลาผ่านไปคุณก็จะสามารถข้ามผ่านประสบการณ์ที่ทำให้คุณร่าเริงได้ยากได้  ถ้ามีเหตุการณ์ในอดีตที่คุณไม่สามารถข้ามผ่านมันไปได้ ให้พบผู้ให้คำปรึกษาหรือผู้เชี่ยวชาญด้านสุขภาพจิตอื่นๆ พวกเขาจะรับฟังทุกสิ่งที่คุณกำลังพยายามต่อสู้ และพวกเขาก็จะแนะนำข้อปฏิบัติหรือเทคนิคที่มีประโยชน์ต่อการเอาชนะอารมณ์ที่รับมือได้ยากเหล่านั้นด้วย ถ้าทำได้ อย่ากลัวที่จะลองหาผู้ให้คำปรึกษาหลายๆ คน บางครั้งมันก็ต้องใช้เวลาสักพักกว่าจะเจอคนที่ใช่สำหรับคุณจริงๆ แผนประกันสุขภาพบางอย่างครอบคลุมการเข้ารับบริการด้านสุขภาพจิตด้วย ลองเช็กดูว่าประกันสุขภาพของคุณครอบคลุมหรือเปล่า การเขียนบันทึกมีประโยชน์ต่อสุขภาพจิตหลายประการที่ช่วยให้คุณรู้สึกสบายใจกับอดีตของตัวเอง โดยเฉพาะอย่างยิ่งถ้าคุณเจอเหตุการณ์ที่กระทบกระเทือนจิตใจในอดีต ให้ลองเขียนความรู้สึกของตัวเองลงในสมุดบันทึกทุกวัน  การเขียนเกี่ยวกับประสบการณ์ในอดีตหรืออารมณ์เชิงลบนั้นเป็นวิธีที่มีประโยชน์มากเป็นพิเศษสำหรับการข้ามผ่านความบอบช้ำทางจิตใจในอดีต นั่งลงและเขียนรายละเอียดเกี่ยวกับประสบการณ์ที่อยู่ในใจของคุณให้ได้มากที่สุดเท่าที่คุณจะจำได้ หรือแค่อธิบายอารมณ์ที่คุณกำลังรู้สึกอยู่ในตอนนี้ก็ได้ การเขียนเกี่ยวกับอารมณ์ของตัวเองและประสบการณ์เชิงลบในอดีตทำให้เกิดช่องว่างระหว่างคุณกับอารมณ์และเหตุการณ์เหล่านั้น นอกจากนี้ยังทำให้คุณสามารถจัดการกับมันได้ถ้ามันเกิดขึ้นอีกในอนาคต ถ้าคุณพบว่าวิธีนี้มันหนักเกินไป หรือมันทำให้คุณรู้สึกแย่มากกว่าที่จะช่วยให้คุณรู้สึกดีขึ้น คุณอาจต้องการความช่วยเหลือจากผู้เชี่ยวชาญ ลองพูดคุยกับผู้ให้คำปรึกษาหรือนักบำบัด การทำสมาธิและ/หรือการฝึกลมหายใจช่วยให้คุณควบคุมอารมณ์ที่เกี่ยวข้องกับเรื่องในอดีตได้ นักจิตวิทยาบางคนเรียกสิ่งนี้ว่าเป็นการพัฒนา "จิตทัศน์" ซึ่งเป็นความสามารถในการตัดสินใจว่าเราจะโต้ตอบอารมณ์ของเราอย่างไร  นั่งลงในที่ๆ ผ่อนคลาย นั่งขัดสมาธิและเอามือวางไว้บนตัก หลับและหายใจเข้าออกลึกๆ สม่ำเสมอ กำหนดจิตไปที่ลมหายใจและพยายามปล่อยทุกสิ่งที่อยู่ในใจออกไปให้หมด  มีซีดีและ mp3 ที่ช่วยแนะนำคุณในแต่ละขั้นตอนของการทำสมาธิ คุณอาจจะไม่สามารถหยุดรู้สึกถึงอารมณ์ใดอารมณ์หนึ่งได้ แต่คุณสามารถที่จะเรียนรู้วิธีควบคุมในแง่ที่ว่า คุณจะให้อารมณ์เหล่านั้นมีผลต่อชีวิตในแต่ละวันของคุณอย่างไร การเรียนรู้ที่จะทำสมาธิจะช่วยให้คุณสามารถควบคุมสภาวะทางอารมณ์ได้มากขึ้น งานวิจัยชี้ว่าการทำสมาธิช่วยควบคุมการทำงานของอะมิกดาล่า (Amygdala) ซึ่งเป็นส่วนในสมองที่ควบคุมการตอบสนองทางอารมณ์ นอนเยอะๆ และรับประทานอาหารที่ดี คุณต้องมีพลังงานและความแข็งแรงเพื่อที่จะรู้สึกดีที่สุดและเป็นตัวเองในแบบที่ดีที่สุดได้ทุกวัน  วิธีนี้อาจจะหมายถึงการออกกำลังกายให้มากกว่าเดิมเล็กน้อย พยายามออกกำลังกายแบบออกแรงปานกลางให้ได้อย่างน้อย 150 นาทีหรือออกกำลังกายแบบแอโรบิกที่	เคลื่อนไหวมากๆ ให้ได้ 75 นาทีทุกสัปดาห์ เพราะช่วยลดความดันโลหิต คลายความเครียดและความกังวล   ถ้าคุณอยากเป็นคนร่าเริง คุณต้องดูแลร่างกายให้ดี คุณต้องออกกำลังกายในปริมาณที่เหมาะสมและได้รับสารอาหารที่เหมาะสมเพื่อให้คุณรู้สึกดีที่สุด เมื่อคุณรู้สึกมีความสุข ก็ให้มันแสดงออกทางสีหน้าของคุณเลย! การยิ้มไม่ได้แค่ทำให้คนอื่นเห็นว่าคุณมีความสุขเท่านั้น แต่ยังทำให้คนอื่นอารมณ์ดีขึ้นได้เช่นเดียวกัน นอกจากนี้การยิ้มยังทำให้คุณรู้สึกร่าเริงขึ้นได้อีกด้วย ใช้ภาษากายแสดงถึงความร่าเริงของคุณ อย่างอตัวเพราะจะทำให้คุณดูเหนื่อยหรือไม่มีความสุข แสดงท่าทางที่เปิดกว้างและผ่อนคลาย  ภาษากายที่เปิดกว้างคือ การไม่กอดอกหรือไขว้ขา เท้าของคุณควรชี้ไปทางคนที่คุณกำลังคุยด้วย  ภาษากายที่ผ่อนคลายหมายถึง การที่กล้ามเนื้อของคุณผ่อนคลาย โดยเฉพาะอย่างยิ่งแขนและมือของคุณควรจะปล่อยลงอย่างสบายๆ ข้างลำตัว คนอื่นมักจะสังเกตได้เวลาที่กล้ามเนื้อของคุณตึง ใช้น้ำเสียง จังหวะการพูด และคำพูดเพื่อสื่อความร่าเริงของคุณ โดยเฉพาะอย่างยิ่ง :  ใช้น้ำเสียงต่างๆ กันและอย่าพูดแบบไม่มีเสียงสูงต่ำ พูดเร็ว (แต่อย่าเร็วมากจนคนอื่นฟังคุณแทบไม่เข้าใจ) ใช้คำเชิงบวกอย่าง "รัก" และ "เยี่ยม" มองโลกในแง่บวกและพูดถึงคนอื่นนอกจากตัวเองด้วย เป็นคนเข้ากับคนอื่นได้ง่าย และถ้าคุณเห็นใครที่ดูเหมือนว่าเขากำลังต้องการเพื่อน พยายามเป็นเพื่อนกับเขา  พูดสวัสดีคนที่คุณไม่รู้จัก และเปิดใจให้กว้างหากเขาอยากจะคุยกับคุณ  กล่าวชมคนอื่นและแสดงท่าทีที่ดีอื่นๆ เช่น นำอาหารมาแบ่งคนอื่นเวลาที่มีการรวมตัวกัน  พยายามรวมคนใหม่ๆ เข้าไปในกิจกรรมและวงสังคมของคุณ โดยเฉพาะอย่างยิ่งถ้าพวกเขาดูต้องการเพื่อน  เช่น สมมุติว่ามีใครเพิ่งมาเรียนห้องเดียวกับคุณหรือทำงานที่เดียวกับคุณ แล้วเขาย้ายมาจากที่ไกลมากๆ คุณอาจจะชวนเขาหรือเธอมารับประทานอาหารกลางวันด้วยกันกับคุณและเพื่อนๆ เพราะเป็นไปได้ว่าคนๆ นี้อาจจะยังไม่รู้จักใครแถวนี้มากนัก และจะซาบซึ้งมากที่คุณเข้าหาเขา เมื่อคุณรู้สึกขี้เกียจหรือไม่มีอารมณ์จะทำอะไร พยายามหาอะไรทำ อะไรก็ได้! การกระตือรือร้นอยู่เสมอจะช่วยให้คุณร่าเริงได้ เคลื่อนไหว ทำความสะอาดบ้าน ล้างจาน พับผ้า หรือเริ่มออกกำลังกาย คุณจะรู้สึกว่าคุณทำอะไรบางอย่างเสร็จ ซึ่งจะช่วยให้คุณรู้สึกเป็นบวกมากขึ้นได้ ถ้าคุณสนุกกับชีวิตของตัวเอง คุณก็จะร่าเริงได้ง่ายขึ้น คุณต้องหาเวลาในแต่ละวันทำในสิ่งที่ทำให้คุณรู้สึกสนุกให้ได้อย่างน้อยวันละครั้ง ส่วนกิจกรรมที่ว่าจะเป็นอะไรนั้นก็ขึ้นอยู่กับแต่ละคน แต่ตัวอย่างกิจกรรมที่แนะนำให้ทำก็เช่น :   ฟังเพลงโปรดแล้วเต้นเหมือนอยู่ในงานปาร์ตี้คนเดียว ออกไปเดินเล่นท่ามกลางธรรมชาติ ให้รางวัลตัวเองด้วยอาหารหรือเครื่องดื่มที่คุณชื่นชอบ จะเป็นกาแฟถ้วยโปรดสักแก้วหรือพายสักชิ้นก็ได้ คุณไม่จำเป็นต้องวางแผนหรือรอจนกว่าจะถึงช่วงใดช่วงหนึ่งของวัน เมื่อไหร่ที่อยากทำก็ทำเลย ใส่ใจสิ่งที่คุณรู้สึกขอบคุณในชีวิต และแสดงความขอบคุณให้ผู้อื่นได้รับรู้  การให้คนอื่นได้รับรู้ว่า คุณซาบซึ้งในสิ่งที่เขาทำให้ชีวิตของคุณดีขึ้นนอกจากจะทำให้คุณมีความสุขมากขึ้นแล้ว ยังเป็นการส่งต่อความร่าเริง และพัฒนาความสัมพันธ์กับคนอื่นด้วย  นอกจากนี้คุณอาจจะลองเขียนบันทึกขอบคุณ ซึ่งเป็นการเขียนเกี่ยวกับสิ่งที่คุณรู้สึกขอบคุณ งานวิจัยแนะนำว่าวิธีนี้เพิ่มความสุขและทำให้สุขภาพกายของคุณดีขึ้นด้วย อาจจะเป็นการเข้าร่วมการประชุมเกี่ยวกับองค์กรใดองค์กรหนึ่งเป็นการส่วนตัว หรือจะแค่มีส่วนร่วมในกลุ่มออนไลน์ก็ได้ การมีส่วนร่วมในองค์กรทางสังคมเป็นวิธีที่ดีที่จะได้สร้างเครือข่ายกับคนอื่น และเป็นวิธีที่ดีที่จะได้สร้างความปรารถนาในบางสิ่งบางอย่างที่อยู่นอกเหนือไปจากตัวคุณ  การลงทุนพลังงานของคุณในการสร้างความเปลี่ยนแปลงให้เกิดขึ้นบนโลกใบนี้กับคนอื่นๆ ช่วยให้คุณได้ค้นพบความปรารถนาใหม่ๆ และสิ่งนี้เองที่จะทำให้คุณร่าเริงเวลาที่มีปฏิสัมพันธ์กับคนอื่นโดยทั่วไปได้มากขึ้น ช่วยคนตกทุกข์ได้ยาก ไม่ใช่ว่าทุกคนจะโชคดีเหมือนกับคุณ พยายามช่วยเหลือพวกเขาด้วยการบริจาคให้การกุศลหรือทำอาหารแจกคนยากจน แม้กระทั่งเรื่องง่ายๆ อย่างการกล่าวชมผู้อื่นหรือยิ้มให้เขาก็สามารถช่วยให้ชีวิตของคนอื่นดีขึ้นได้ เมื่อคนอื่นพูดกับคุณ ให้เป็นผู้ฟังที่ดี สบตาและรับรู้มุมมองของเขา  การรับฟังด้วยใจที่เปิดกว้างเป็นวิธีที่ดีที่แสดงให้เห็นว่า คุณมั่นใจและร่าเริง ทำให้พวกเขารับรู้ได้ว่ามีคนสนใจพวกเขา และการทำอย่างนี้ยังเปิดโอกาสให้คุณได้ทำให้พวกเขารู้สึกดีขึ้นด้วย  การรับฟังคนอื่นเป็นวิธีที่ดีที่จะได้ทำความเข้าใจกับโลกใบนี้ในมุมมองใหม่ๆ นอกจากนี้ยังทำให้คุณได้ร่วมแบ่งปันความสุขที่คนอื่นได้ประสบมาด้วย อย่าตัดสินคนอื่น เวลาที่คุณเจอคนใหม่ๆ พยายามหาสิ่งที่คุณมีร่วมกันกับเขาหรือเธอ พยายามอย่าด่วนตัดสินคนอื่นจากรูปลักษณ์ภายนอก  การตัดสินคนอื่นทำให้ทั้งคุณและอีกฝ่ายไม่มีความสุข  เพราะฉะนั้นให้คิดถึงคนอื่นในแง่ที่ดีที่สุดก่อน อย่าทำให้คนอื่นรู้สึกแย่ ให้กำลังใจเขาลุกขึ้นสู้และทำตามเป้าหมายให้สำเร็จ แสดงการมองโลกในแง่บวกและทำให้คนอื่นรู้สึกสบายใจขึ้น แล้วการมองโลกในแง่บวกของคุณจะส่งต่อไปยังผู้อื่น
ค้นหาความปรารถนาของตัวเอง. สบายใจที่ได้เป็นตัวของตัวเอง. ยอมรับความรู้สึกของตัวเอง. มองโลกในแง่ดี แต่ก็ต้องซื่อสัตย์ด้วย. เรียนรู้ว่าประสบการณ์เชิงลบในอดีตมีผลต่อวันนี้ของคุณอย่างไร. เขียนบันทึก. ลองทำสมาธิ. รักษาสุขภาพ. ยิ้ม. ใช้ภาษากาย. พูดอย่างร่าเริง. อัธยาศัยดี. ทำอะไรสักอย่างเดี๋ยวนี้. ทำในสิ่งที่คุณชอบ. ฝึกการขอบคุณ. มีส่วนร่วมในองค์กร. รับฟังคนอื่น. ใจกว้าง.
https://www.wikihow.com/Be-Cheerful https://www.wikihow.com/Be-Cheerful https://www.wikihow.com/Be-Cheerful
Finding Happiness Within Yourself Behaving Cheerfully Boosting Your Everyday Cheer